Vancouver

Vancouver ye una ciudat canadiense localizada en o sud-ueste d'a provincia d'a Columbia Britanica. Tien una población de 582.296 habitadors, y l'aria metropolitana, conoixida como Districto Rechional d'o Gran Vancouver, ye amás gran de l'ueste d'o Canadá y a tercera mas gran d'o país, con mas de 2 millons d'habitadors. Vancouver estió a seu d'os Chuegos Olimpicos d'hibierno en 2010.

O capitán espanyol José María Narváez estió, en 1791, o primer europeu en explorar o Estreito de Georgia, que desepara a parte continental d'o Canadá (an que se troba hue a ciudat de Vancouver) y a isla de Vancouver. A l'atro anyo, o capitán britanico George Vancouver, s'aunió a la expedición espanyola con base en Nootka Sound, en a costa sud d'a isla de Vancouver, y exploró o Estreito de Georgia, y l'aria an que hue se troba a ciudat de Seattle.

En 1870 o gubierno colonial d'a provincia exploró a comunidat local conoixida como Granville, en a costa. A ciudat cambió de nombre cuan se construyió a terminal de ferrocarrils, ya que o nombre d'a isla de Vancouver, a l'atro costau de l'Estreito, yera reconoixiu en tot o Canadá.

Gracias a la suya situación costanera y a la protección d'as Montanyas Rocosas respective a las influencias continentals, Vancouver tien os hibiernos mas calidos de todas as grans ciudaz canadienses, con una temperatura meyana menima de 3 graus Celsius, y prous plevias, pero con poca nieu.

Como a resta d'o Canadá, Vancouver amuestra una gran variedat etnica. O barrio chino, Chinatown ye o segundo mas gran d'America, dimpués de San Francisco, y bi ha barrios multiculturals como o Mercau panchabi, o barrio chino a Chiqueta Italia, o barrio griego y o barrio coreano.

 Esporte 
 Competicions esportivas 
Vancouver estió a seu d'os Chuegos Olimpicos d'hibierno en a suya  XXI edición de 2010.

 Vinclos externos 

  Pachina web oficial de Vancouver.
  Pachina d'información y turismo de Vancouver.

Categoría:Localidaz de Columbia Britanica